Après sèt ans de matrimòni, Pierre auie era solida e gaujosa consciéncia de non èster ua mala persona: e ac sentie pr‟amor que se vedie reflectit ena sua hemna: ath sòn laguens vedie eth ben e eth mau confonudi er un damb er aute en tot amagar-se mutuauments: mès ena sua hemna se miralhaue çò de bon dera vertat, tot çò que non ère deth tot bon qu‟ère relegat; aqueth reflèx non ère eth producte d‟un rasonament logic, s‟originaue de manèra desparièra, misteriosa e dirècta.